Deg uḥric amezwaru newwi-d awal ɣef wayen icudden ɣer usentel anida idnemmeslay ɣef tesnawalt, tasmiddent, tasnalɣa akked tesnamka. Ma yella deg uḥric wis sin, nexdem tasleḍt i yismawen n twaculin seg tama n talɣa ilmend (isuddimen, iḥerfiyen, uddisen) nufa-d d akken amur ameqqran d isuddimen, ma yella deg unamek nesseqdec isegzawalen d wayen d-nnan yimsulɣa syen nessismel-iten ilmend n taɣulin ad nebder segsent: tasreḍt, iɣersiwen, ismawen n yemdanen, tigawt, tuget n yismawen d wid icudden ɣer tigawt. Tilin n yismawen yeqqnen ɣer yiɣersiwen d ttbut belli Fransa tebɣa ad tcemmet timetti tazzayrit. Ma nuɣal ɣer tadra-nsen nufa-d dakken llan yinaṣliyen n tutlayt n tmaziɣt, akken i llan yireṭṭalen ama seg tutlayt n taɛrabt akked tefransist, maca tuget-nsen kkan-d seg taɛrabt, anect-a yemmal-d azerrer n taɛrabt ɣef teqbaylit.